2023 9 18
LT
Europos Sąjungos oficialusis leidinys
L 229/27
14 straipsnis Atvirosios ES gamyklos 1.
Atvirosios ES gamyklos – pirmieji tokio pobūdžio puslaidininkių gamybai skirti įrenginiai Sąjungoje, kurie siūlo gamybos pajėgumus nesusijusioms įmonėms ir tokiu būdu padeda vidaus rinkoje užtikrinti tiekimo saugumą ir Sąjungos puslaidininkių ekosistemos atsparumą, ir, be to, kai aktualu, jie gali padėti užtikrinti pasaulinių puslaidininkių tiekimo grandinių saugumą.
2. Paraiškos pagal 15 straipsnio 1 dalį teikimo metu, atvirosios ES gamykla privalo atitikti sąlygas, kad būtų laikoma pirmuoju tokio pobūdžio įrenginiu.
3.
Atviroji ES gamykla turi atitikti šiuos reikalavimus:
a) jos sukūrimas turi turėti aiškų teigiamą poveikį, kurio pasekmės būtų jaučiamos už atitinkamos įmonės ar valstybės narės ribų Sąjungos puslaidininkių vertės kūrimo grandinėje vidutinės trukmės ir ilguoju laikotarpiu, siekiant užtikrinti tiekimo saugumą ir puslaidininkių ekosistemos atsparumą, įskaitant startuolių ir MVĮ augimą, ir prisidėti prie Sąjungos žaliosios ir skaitmeninės pertvarkų, visų pirma atsižvelgiant į tai, kokiu mastu ji siūlo pradinį arba baigiamąjį apdorojimą apimančios gamybos pajėgumą, arba juos abu, kuris nėra susijęs su gamykla, jei yra pakankama paklausa; b) ji pateikia patikinimą, kad su viešąja paslauga susijusios trečiųjų valstybių pareigos jai nėra taikomos eksteritorialiai taip, kad tai galėtų pakenkti įmonės gebėjimui laikytis 26 straipsnio 1 dalyje nustatytų pareigų, ir įsipareigoja informuoti Komisiją, kai atsiranda tokia pareiga; c) ji investuoja Sąjungoje į nuolatines inovacijas, kad būtų pasiekta konkreti puslaidininkių technologijų pažanga arba parengtos naujos kartos technologijos; d) ji remia Sąjungos talentų bazę plėtodama ir rengdama švietimą ir įgūdžių mokymą ir didindama kvalifikuotos darbo jėgos rezervą. 4.
Kai atviroji ES gamykla siūlo gamybos pajėgumus su gamyklos operatoriumi nesusijusioms įmonėms, ji nustato ir išlaiko tinkamą ir veiksmingą projektavimo ir gamybos procesų funkcinį atskyrimą, kad būtų užtikrinta kiekviename etape gaunamos informacijos apsauga. 5.
Kad būtų investuojama į nuolatines inovacijas pagal šio straipsnio 3 dalies c punktą, atvirosioms ES gamykloms suteikiama lengvatinė prieiga prie bandomųjų linijų, įsteigtų pagal 5 straipsnio b punktą.
Tokia lengvatinė prieiga nei panaikina veiksmingą kitų suinteresuotų įmonių, visų pirmą startuolių ir MVI, prieigos sąžiningomis sąlygomis prie bandomųjų linijų, nei trukdo ja pasinaudoti.
15 straipsnis Paraiška dėl integruotos gamybos įrenginio arba atvirosios ES gamyklos statuso suteikimo 1.
Bet kuri įmonė ar bet kuris įmonių konsorciumas gali pateikti Komisijai paraišką suteikti projektui integruotos gamybos įrenginio arba atvirosios ES gamyklos statusą. 2.
Komisija, atsižvelgdama į Europos puslaidininkių tarybos nuomonę, įvertina paraišką taikydama sąžiningą ir skaidrų procesą, remdamasi šiais elementais: a) atitiktimi atitinkamai 13 straipsnio 2 dalyje arba 14 straipsnio 2 dalyje nustatytiems kriterijams ir įsipareigojimu laikytis atitinkamai 13 straipsnio 3 dalyje arba 14 straipsnio 3 dalyje nustatytų reikalavimų; b) verslo planu, kuriame įvertinamas projekto finansinis ir techninis gyvybingumas, atsižvelgiant į visą projekto gyvavimo laikotarpį, įskaitant informaciją apie bet kokią planuojamą gauti viešąją paramą; c) patvirtinta pareiškėjo patirtimi įrengti ir eksploatuoti panašius įrenginius;